**INVITAŢIE DE PARTICIPARE**

**Selecție a 6 experți specializați în domeniul insolvenţei persoanei fizice în cadrul proiectului**

**“*Asistență pentru consolidarea capacității instituționale în domeniul formării judecătorilor și procurorilor pentru aplicarea noilor legi”*, finanțat în cadrul Fondului Tematic Securitate aferent Programului de Cooperare elvețiano-român pentru reducerea disparităților economice și sociale în cadrul Uniunii Europene extinse**

Consiliul Superior al Magistraturii, în calitate de Promotor de Proiect, anunță lansarea procedurii pentru selecția a **şase experți (judecători, cadre didactice universitare și alți profesioniști cu experiență certificată** în domeniul insolvenţei/insolvenţei persoanei fizice**),** specializați în domeniul dreptului insolvenţei/insolvenţei persoanei fizice, în vederea participării acestora ca experţi la seminariile organizate pe această temă în cadrul proiectului “*Asistență pentru consolidarea capacității instituționale în domeniul formării judecătorilor și procurorilor pentru aplicarea noilor legi”*, finanțat în cadrul Fondului Tematic Securitate aferent Programului de Cooperare elvețiano-român pentru reducerea disparităților economice și sociale în cadrul Uniunii Europene extinse.

Obiectivul general al proiectului este îmbunătățirea capacității judecătorilor și procurorilor de a aprofunda și aplica noile coduri, prin elaborarea unui plan de pregătire și furnizarea de formare profesională specializată. Proiectul a fost astfel conceput încât fiecare judecător și procuror să poată participa la cursuri de formare profesională în domeniul noilor coduri, prin combinarea metodelor clasice și moderne de predare într-un format unitar. Planul de formare elaborat în cadrul proiectului va permite judecătorilor și procurorilor să analizeze în mod aprofundat dispozițiile noilor coduri și să dezbată aspectele neclare privind aplicarea noilor dispoziții în cazuri practice.

Prin Adendumul nr. 5 la Acordul de activitate încheiat între Organismul Intermediar Elvețian – SIB, în calitate de responsabil de managementul Fondului Tematic Securitate și Consiliul Superior al Magistraturii, în calitate de Angenție executivă, încheiat la 6 decembrie 2016 a fost aprobată derularea fazei a doua a proiectului *„Asistență pentru consolidarea capacității instituționale în domeniul formării judecătorilor și procurorilor pentru aplicarea noilor legi”.*

Potrivit fișei de proiect, unul dintre rezultatele urmărite vizează îmbunătățirea capacității judecătorilor și procurorilor de a aplica legislația nou adoptată (‘’Outcome 1 – Enhanced capacity for the Romanian judges and prosecutors to enforce the newly adopted legislation’’).

Având în vedere adoptarea Legii nr 151/2015 privind procedura insolvenței persoanelor fizice, care urmează să intre în vigoare la data de 01 august 2017, reglementare cu impact substanțial asupra activității instanțelor și cu potențial deosebit de creare a unei jurisprudențe ezitante sau chiar contradictorii, s-a apreciat ca oportună şi necesară organizarea în cadrul proiectului a 6 seminarii în acest domeniu, cu o durată de două zile fiecare.

Prezenta procedură de selecţie are drept obiectiv selectarea a şase experţi români (judecători, cadre didactice universitare și alți profesioniști cu experiență certificatăîn domeniul insolvenţei/insolvenţei persoanei fizice) care să participe la cele 6 seminarii programate să se desfăşoare în cadrul activităţii A1 în domeniul insolvenţei persoanei fizice, în cadrul unor echipe formate din câte doi experţi români/seminar.

La aceste seminarii vor fi invitați să participe aproximativ 120 de judecători - cu competenţe în soluționarea cauzelor privind insolvența persoanei fizice - din cadrul judecătoriilor şi tribunalelor.

**Cele şase seminarii în domeniul insolvenţei persoanei fizice sunt programate să se desfășoare astfel:**

**- 08-09 iunie 2017, București;**

**- 22-23 iunie 2017, București;**

**- 18-19 septembrie 2017, București;**

**- 06-07 noiembrie 2017, București;**

**- 20-21 noiembrie 2017, Bucureşti;**

**- 07-08 decembrie 2017, Bucureşti.**

În vederea asigurării premiselor susținerii în condiții optime a tuturor seminariilor indicate mai sus, fiecare expert va indica în scrisoarea de intenție, ordinea în care poate participa la sesiunile de formare indicate, urmând ca, în principal, în funcție de aceste opțiuni să aibă loc repartiția ulterioară selecției, astfel încât să se asigure susținerea tuturor seminariilor. Menționăm că un expert poate susține una sau mai multe sesiuni de formare, asumându-și totodată, prin depunerea dosarului de candidatură, disponibilitatea de a participa la oricare dintre sesiunile de formare.

**Cerințe minime de calificare**:

1. Studii superioare absolvite cu diplomă de licență în științe juridice;
2. Experiență profesională de minimum 5 ani în domeniul de specialitate cerut (dreptul insolvenţei), calculată de la data numirii sau dobândirii funcţiei[[1]](#footnote-1);
3. Cel puțin o participare în calitate de speaker/expert în cadrul conferințelor sau seminariilor naționale sau internaționale organizate în domeniul dreptului insolvenţei sau insolvenţei persoanei fizice;
4. Cel puțin o lucrare de specialitate publicată (articole, studii, cursuri, manuale, tratate) în domeniul dreptului insolvenţei sau insolvenţei persoanei fizice;
5. Plan detaliat de seminar. Planul va cuprinde, cel puțin, informații privind scopul și obiectivele activității de formare, indicații privind toate etapele de planificare și organizare a seminarului, metodele de formare pe care expertul intenționează să le utilizeze, temele pe care le va aborda, cu observarea tematicii indicate în anunț, precum și orice alte elemente pe care expertul le apreciază relevante în acest context. La elaborarea planului de seminar vor fi avute în vedere specificul grupului ţintă (20 de judecători/seminar cu competențe în soluționarea cauzelor în domeniul insolvenţei persoanei fizice de la nivelul judecătoriilor şi tribunalelor), scopul seminarului, durata activităţii de formare (2 zile de formare/seminar, durata unei zile de seminar fiind de 8 ore), precum şi faptul că la lucrările fiecărui seminar vor participa pe perioada celor 2 zile de activitate 2 experți naţionali;
6. Scrisoare de intenție, care va include:

- oferta financiară privind onorariul solicitat/zi de seminar, maximum 2 zile de activitate/seminar;

- opțiunile candidatului cu privire la sesiunile de formare indicate în anunț la care poate participa;

- indicarea a minimum 3 teme principale și a 3 teme secundare pe care expertul le va trata în cadrul expunerii, cu respectarea tematicii anexate prezentului anunţ;

1. Oferta tehnică, care constă în redactarea unui proiect de agendă și a unui plan de seminar în domeniul insolvenţei persoanei fizice care să reflecte temele de formare pentru care expertul și-a exprimat opțiunea, cu luarea în considerare a specificului grupului ţintă (20 de judecători/seminar cu competențe în soluționarea cauzelor în domeniul insolvenţei persoanei fizice de la nivelul judecătoriilor şi tribunalelor), scopului seminarului, duratei activităţii de formare (2 zile de formare/seminar, durata unei zile de seminar fiind de 8 ore), precum şi a faptului că la lucrările fiecărui seminar vor participa, pe perioada celor 2 zile de activitate, 2 experți naţionali – maximum 1-2 pagini;

**Dosarul de candidatură** va cuprinde în mod obligatoriu următoarele documente:

* Scrisoare de intenție, care va include oferta financiară privind onorariul solicitat/zi de seminar, maximum 2 zile de activitate/seminar, precum și opțiunile candidatului cu privire la sesiunile de formare indicate în anunț la care poate participa și indicarea a minimum 3 teme principale și a 3 teme secundare din tematica atașată;
* Plan detaliat de seminar. Planul va cuprinde, cel puțin, informații privind scopul și obiectivele activității de formare, indicații privind toate etapele de planificare și organizare a seminarului, metodele de formare pe care expertul intenționează să le utilizeze, temele pe care le va aborda, cu observarea tematicii indicate în anunț, precum și orice alte elemente pe care expertul le apreciază relevante în acest context. La elaborarea planului de seminar vor fi avute în vedere specificul grupului ţintă (20 de judecători/seminar cu competențe în soluționarea cauzelor în domeniul insolvenţei persoanei fizice de la nivelul judecătoriilor şi tribunalelor), scopul seminarului, durata activităţii de formare (2 zile de formare/seminar, durata unei zile de seminar fiind de 8 ore), precum şi faptul că la lucrările fiecărui seminar vor participa pe perioada celor 2 zile de activitate 2 experți naţionali;
* Copie a diplomei de studii superioare cu licenţă în ştiinţe juridice;
* Curriculum vitae (*format Europass*);
* Lista de publicații (se vor menționa titlul, editura, anul apariției, tipul lucrării, publicația, dacă este cazul);
* Oferta tehnică ce constă în redactarea unui proiect de agendă și a unui plan de seminar în domeniul insolvenţei persoanei fizice care să reflecte temele de formare pentru care expertul și-a exprimat opțiunea, cu luarea în considerare a specificului grupului ţintă (20 de judecători/seminar cu competențe în soluționarea cauzelor în domeniul insolvenţei persoanei fizice de la nivelul judecătoriilor şi tribunalelor), scopului seminarului, duratei activităţii de formare (2 zile de formare/seminar, durata unei zile de seminar fiind de 8 ore), precum şi a faptului că la lucrările fiecărui seminar vor participa pe perioada celor 2 zile de activitate 2 experți naţionali – maximum 1-2 pagini;
* Alte documente justificative, după caz: agende ale activităţilor de formare la care a participat ca expert, certificate, adeverințe, referințe/ scrisori de recomandare, orice alte documente care pot susține afirmațiile ofertantului în sensul îndeplinirii criteriilor de selecție.

Nerespectarea termenului de depunere a documentelor, precum și nedepunerea tuturor documentelor solicitate conform listei indicate mai sus, atrag inadmisibilitatea candidaturii.

Menționăm că vor fi avute în vedere numai candidaturile care îndeplinesc cerințele minime de ordin tehnic și a căror ofertă financiară este circumscrisă limitelor bugetare prezentate în caietul de sarcini anexat.

Comisia de evaluare își rezervă dreptul de a solicita, pe parcursul evaluării candidaților, și alte documente care atestă îndeplinirea cerințelor minime de calificare.

**Criteriu de atribuire: Selecția în calitate de expert se va realiza în ordinea descrescătoare a mediei aritmetice a punctajelor totale acordate de fiecare membru al comisiei de evaluare pentru fiecare candidat.**

***Notă: pentru a fi selectat un candidat trebuie să întrunească, în urma analizei factorului de evaluare de natură tehnică reprezentat de planul de seminar un punctaj minim de 25 de puncte.***

Departajarea candidaților se va face pe baza unui sistem de puncte care vor fi acordate conform descrierii prezentate mai jos și ținând cont de documentele doveditoare depuse de aceștia. Pentru candidații care îndeplinesc cerințele de calificare, departajarea se va face pe baza următorului punctaj:

* Punctajul primit de fiecare candidat va fi divizat pe de o parte, în funcție de factorii de evaluare de ordin tehnic și, pe de altă parte, în funcție de criteriile de ordin financiar, fiecare având o pondere de 80%, respectiv 20%.
* Punctajul total al candidatului va fi format din media ponderată între punctajul ofertei tehnice și punctajul acordat pentru îndeplinirea factorilor de evaluare de ordin financiar (în baza ofertei financiare transmise de candidat).

**Punctajul tehnic** (maximum 100 puncte) va fi evaluat după cum urmează:

* + - 1. Pentru factorul de evaluare tehnic privind *experiența profesională de minimum 5 ani în domeniul de specialitate cerut (dreptul insolvenţei), calculată de la data numirii sau dobândirii funcţiei,* se vor acorda **maximum 30 puncte;**
      2. Pentru factorul de evaluare tehnic privind *participarea* *în calitate de speaker/expert în cadrul conferințelor sau seminariilor naționale sau internaționale organizate în domeniul dreptului insolvenţei sau insolvenţei persoanei fizice,* se vor acorda **maximum 20 de puncte**;

Calcularea punctajului tehnic pentru primii doi factori de evaluare tehnică se va face utilizând următoarea formulă:

unde:

* *p* este punctajul acordat unui candidat;
* *c* este valoarea factorului de evaluare în cazul candidatului (anii de experiență profesională în domeniul de specialitate sau numărul de participări ca speaker/expert în același domeniu);
* *cmin* este valoarea minimă a factorului de evaluare potrivit procedurii de selecție (minimum 5 ani de experiență profesională în domeniul de specialitate sau minim o participare în calitate de speaker/expert în domeniul insolvenţei sau insolvenţei persoanei fizice);
* *cmax* este valoarea maximă a factorului de evaluare până la care crește punctajul (maximum 10 ani experiență profesională în domeniul de specialitate sau maximum 5 participări în calitate de speaker/ în domeniul insolvenţei sau insolvenţei persoanei fizice);
* *pmax* este punctajul maxim ce se acordă pentru factorul de evaluare respectiv.

*Notă: Se punctează numărul maxim de ani de experiență (10 ani) sau participări ca speaker (maximum 5). Nu se vor puncta valorile care depășesc limitele maxime stabilite.*

1. Pentru factorul tehnic de evaluare reprezentat de planul detaliat de seminar cu menționarea tuturor etapelor (etapa pregătitoare, cea de desfăşurarea a activității de formare profesională, precum și a livrării integrale a serviciilor), care să reflecte una dintre temele alese de desfășurare a activității de formare profesională, se vor acorda **maximum 50 de puncte**.

La evaluarea planului de seminar vor fi avute în vedere următoarele criterii:

1. capacitatea de planificare și organizare a unei sesiuni de formare continuă - se vor acorda maximum **15 puncte**;
2. folosirea unor metode de formare adecvate grupului țintă şi specificului activităţii de formare- se vor acorda maximum **15 puncte**;
3. încadrarea în timp, structura logică, coerența, relevanța și încadrarea în tematică a problemelor propuse - se vor acorda maximum **20 puncte**.

*Notă:* Candidații care, în urma analizei factorului de evaluare de natură tehnică reprezentat de planul de seminar, nu obțin un punctaj minim de 25 puncte, vor fi declarați respinși.

*Notă:* Oferta tehnică privind redactarea proiectului de agendă de seminar nu se punctează.

**Punctajul financiar** va fi acordat în funcție de oferta financiară, acesta având o pondere de 20% în evaluarea candidaturilor (maximum 100 de puncte).

Oferta financiară va cuprinde onorariul solicitat/zi de activitate. Onorariul poate fi în cuantum de **maximum 200 CHF/zi, maximum 2 zile de activitate/seminar**.

Calcularea punctajului financiar se va face utilizând următoarea formulă:

unde:

*p* este punctajul acordat unui candidat;

*c* este prețul solicitat de candidat;

*cmax* este valoarea maximă a prețului potrivit anunțului;

*pmax* este punctajul maxim ce se acordă pentru criteriului respectiv.

Experților care vor fi selectați li se vor asigura toate costurile privind cazarea și masa, precum și transportul intern (costurile aferente transportului vor fi rambursate ulterior, în limita maximă a 100 CHF dus-întors/seminar conform bugetului proiectului). Toate beneficiile de natură financiară vor fi asigurate în baza contractului ce va fi încheiat între experți, pe de o parte și Consiliul Superior al Magistraturii şi Institutul Naţional al Magistraturii, pe de altă parte.

În vederea participării la procedură, persoanele interesate pot transmite dosarul de înscriere până cel târziu la data de **20 martie 2017** cuprinzând documentele prevăzute în caietul de sarcini, pe adresa Consiliului Superior al Magistraturii (Calea Plevnei nr. 141 B, sector 6, București) sau în format electronic, la adresa de e-mail: [epaunescu@csm1909.ro](mailto:epaunescu@csm1909.ro), în atenția doamnei Elena PĂUNESCU (telefon 021/3116948; fax021/3116958)

Anexăm prezentului anunț de selecție caietul de sarcini.

**Programul de Cooperare Elveţiano-Român**

**CAIET DE SARCINI**

**pentru selecția a şase experți specializați în domeniul insolvenţei persoanei fizice în cadrul proiectului “*Asistență pentru consolidarea capacității instituționale în domeniul formării judecătorilor și procurorilor pentru aplicarea noilor legi”*, finanțat în cadrul Fondului Tematic Securitate aferent Programului de Cooperare elvețiano-român pentru reducerea disparităților economice și sociale în cadrul Uniunii Europene extinse.**

Prin Adendumul nr. 5 la Acordul de activitate încheiat între Organismul Intermediar Elvețian – SIB, în calitate de responsabil de managementul Fondului Tematic Securitate și Consiliul Superior al Magistraturii, în calitate de Angenție executivă, încheiat la 6 decembrie 2016 a fost aprobată derularea fazei a doua a proiectului *„Asistență pentru consolidarea capacității instituționale în domeniul formării judecătorilor și procurorilor pentru aplicarea noilor legi”.*

* + - 1. **Obiectivele proiectului/ procedurii de selecție**

Potrivit fișei de proiect, unul dintre rezultatele urmărite vizează îmbunătățirea capacității judecătorilor și procurorilor de a aplica legislația nou adoptată (‘’Outcome 1 – Enhanced capacity for the Romanian judges and prosecutors to enforce the newly adopted legislation’’).

Având în vedere adoptarea Legii nr 151/2015 privind procedura insolvenței persoanelor fizice, care urmează să intre în vigoare la data de 01 august 2017, reglementare cu impact substanțial asupra activității instanțelor și cu potențial deosebit de creare a unei jurisprudențe ezitante sau chiar contradictorii, s-a apreciat ca oportună şi necesară organizarea în cadrul proiectului a 6 seminarii în acest domeniu, cu o durată de două zile fiecare.

**Cele şase seminarii în domeniul insolvenţei persoanei fizice sunt programate să se desfășoare astfel:**

**- 08-09 iunie 2017, București;**

**- 22-23 iunie 2017, București;**

**- 18-19 septembrie 2017, București;**

**- 06-07 noiembrie 2017, București;**

**- 20-21 noiembrie 2017, Bucureşti;**

**- 07-08 decembrie 2017, Bucureşti.**

La aceste seminarii vor fi invitați să participe aproximativ 120 de judecători cu competenţe în soluționarea cauzelor privind insolvența persoanei fizice din cadrul judecătoriilor şi tribunalelor.

Prezenta procedură de selecţie are drept obiectiv selectarea a şase experţi români (judecători, cadre didactice universitare și alți profesioniști cu experiență certificatăîn domeniul insolvenţei/insolvenţei persoanei fizice) care să participe la cele 6 seminarii programate să se desfăşoare în cadrul activităţii A1 în domeniul insolvenţei persoanei fizice, în cadrul unor echipe formate din câte doi experţi români/seminar.

În vederea asigurării premiselor susținerii în condiții optime a tuturor seminariilor menţionate mai sus, fiecare expert va indica în scrisoarea de intenție, ordinea în care poate participa la sesiunile de formare indicate, urmând ca, în principal, în funcție de aceste opțiuni să aibă loc repartiția ulterioară selecției, astfel încât să se asigure susținerea tuturor seminariilor. Menționăm că un expert poate susține una sau mai multe sesiuni de formare, asumându-și totodată, prin depunerea dosarului de candidatură, disponibilitatea de a participa la oricare din sesiunile de formare.

* + - 1. Sarcini specifice

Fiecare expert va avea de îndeplinit următoarele obligații:

* să colaboreze cu ceilalți experți implicați, sub directa coordonare a responsabilului de activitate din cadrul INM, pentru elaborarea unei abordări unitare a seminariilor și a unui proiect de agendă, în conformitate cu necesitățile INM privind formarea profesională și cu obiectivele menționate în fișa de proiect;
* să redacteze în formatul prestabilit, cu respectarea cerinţelor de vizibilitate ale proiectului, materiale suport de curs aferente tematicii abordate, acestea urmând a fi publicate, după finalizarea activității, pe site-ul INM și folosite atât în cadrul activităţilor de formare profesională, cât şi ulterior, în conformitate cu prevederile contractuale aferente drepturilor de autor;
* să transmită responsabilului de activitate, prin e-mail, documentația suport elaborată pentru seminar, cu respectarea cerințelor de vizibilitate ale proiectului, cu cel puțin 10 zile înainte de data desfășurării activității;
* în procesul de pregătire a seminarului, să mențină un contact permanent atât cu ceilalți experți, cât și cu responsabilul de activitate din cadrul Institutului National al Magistraturii;
* să participe în mod obligatoriu la lucrări pe perioada de desfășurare a seminarului, conform duratei de acordare a onorariului menționată în contractul de colaborare încheiat cu INM/CSM, să modereze activitatea de formare profesională și să susțină prezentări conform agendei agreate cu responsabilul de activitate din partea INM. Prezentările expertului trebuie să fie bine structurate, pentru încadrarea în timpul alocat intervenției și trebuie să aibă o abordare pragmatică, în considerarea calității de practicieni a participanților, cu accent pe aspecte practice concrete, o atenție specială urmând a fi pusă pe dezbaterea amănunțită a aspectelor controversate și pe prevenirea apariției practicii neunitare, cu încadrarea în propunerea de tematică din anexa 1;
* să informeze participanții cu privire la obligația de a semna listele de prezență și de a completa și preda fișele de evaluare profesională la finalul activității de formare. Atunci când se va impune, să se asigure că listele de prezență sunt semnate de către toți participanții, să centralizeze listele de prezență și fișele de evaluare predate de participanți la sfârșitul activității de formare profesională și să le transmită către responsabilul de activitate din cadrul INM;
* după finalizarea activității să elaboreze un raport detaliat de activitate, cu respectarea criteriilor de vizibilitate aferente proiectelor finanțate în cadrul Fondului Tematic Securitate, în care va descrie în mod detaliat temele prezentate, dacă este cazul, răspunsurile participanților și dezbaterile care au avut loc în legătură cu cele prezentate, precum și concluziile/recomandările/eventualele soluții propuse și să transmită acest raport responsabilului de activitate din cadrul INM în termen de 14 zile calendaristice de la finalizarea seminarului.

**3. Descrierea rezultatelor care trebuie obținute**

Experţii selectaţi vor colabora pentru desfăşurarea activităţii de formare profesională în conformitate cu obiectivele fişei de proiect aprobate în cadrul acordului de parteneriat precum și cu necesităţile Institutului Național al Magistraturii privind formarea profesională, sub directa coordonare a responsabilului de activitate din cadrul INM, cu respectarea termenelor prevăzute la pct. 2.

În vederea atingerii obiectivelor fişei de proiect aprobate în cadrul acordului de parteneriat, în procesul de pregătire a activităților de formare profesională, experţii vor menţine un contact permanent atât între ei, cât şi cu responsabilul de activitate din cadrul Institutului Naţional al Magistraturii.

Toate documentele de formare vor fi elaborate cu respectarea cerinţelor specifice de vizibilitate aferente proiectelor finanţate în cadrul Programului de Cooperare Elveţiano-Român.

**4. Profilul expertului**

Expertul va îndeplini următoarele **cerințe:**

1. Studii superioare absolvite cu diplomă de licență în științe juridice;
2. Experiență profesională de minimum 5 ani în domeniul de specialitate cerut (dreptul insolvenţei), calculată de la data numirii sau dobândirii funcţiei[[2]](#footnote-2);
3. Cel puțin o participare în calitate de speaker/expert în cadrul conferințelor sau seminariilor naționale sau internaționale organizate în domeniul dreptului insolvenţei sau insolvenţei persoanei fizice;
4. Cel puțin o lucrare de specialitate publicată (articole, studii, cursuri, manuale, tratate) în domeniul dreptului insolvenţei sau insolvenţei persoanei fizice;
5. Plan detaliat de seminar. Planul va cuprinde, cel puțin, informații privind scopul și obiectivele activității de formare, indicații privind toate etapele de planificare și organizare a seminarului, metodele de formare pe care expertul intenționează să le utilizeze, temele pe care le va aborda, cu observarea tematicii indicate în anunț, precum și orice alte elemente pe care expertul le apreciază relevante în acest context. La elaborarea planului de seminar vor fi avute în vedere specificul grupului ţintă (20 de judecători/seminar cu competențe în soluționarea cauzelor în domeniul insolvenţei persoanei fizice de la nivelul judecătoriilor şi tribunalelor), scopul seminarului, durata activităţii de formare (2 zile de formare/seminar, durata unei zile de seminar fiind de 8 ore), precum şi faptul că la lucrările fiecărui seminar vor participa pe perioada celor 2 zile de activitate 2 experți naţionali;
6. Scrisoare de intenție, care va include:

- oferta financiară privind onorariul solicitat/zi de seminar, maximum 2 zile de activitate/ seminar;

- opțiunile candidatului cu privire la sesiunile de formare indicate în anunț la care poate participa;

- indicarea a minimum 3 teme principale și a 3 teme secundare pe care expertul le va trata în cadrul expunerii, cu respectarea tematicii anexate prezentului anunţ;

1. Oferta tehnică care constă în redactarea unui proiect de agenda și a unui plan de seminar în domeniul insolvenţei persoanei fizice care să reflecte temele de formare pentru care expertul și-a exprimat opțiunea, cu luarea în considerare a specificului grupului ţintă (20 de judecători/seminar cu competențe în soluționarea cauzelor în domeniul insolvenţei persoanei fizice de la nivelul judecătoriilor şi tribunalelor), scopului seminarului, duratei activităţii de formare (2 zile de formare/seminar, durata unei zile de seminar fiind de 8 ore), precum şi a faptului că la lucrările fiecărui seminar vor participa pe perioada celor 2 zile de activitate 2 experți naţionali – maximum 1-2 pagini;

Menționăm că vor fi avute în vedere numai candidaturile care îndeplinesc cerințele minime de ordin tehnic și a căror ofertă financiară este circumscrisă limitelor bugetare prezentate în caietul de sarcini anexat.

Dosarul de candidatură va cuprinde în mod obligatoriu următoarele documente:

* Scrisoare de intenție, care va include oferta financiară privind onorariul solicitat/zi de seminar, maximum 2 zile de activitate/seminar, precum și opțiunile candidatului cu privire la sesiunile de formare indicate în anunț la care poate participa și indicarea a minimum 3 teme principale și a 3 teme secundare din tematica atașată;
* Plan detaliat de seminar. Planul va cuprinde, cel puțin, informații privind scopul și obiectivele activității de formare, indicații privind toate etapele de planificare și organizare a seminarului, metodele de formare pe care expertul intenționează să le utilizeze, temele pe care le va aborda, cu observarea tematicii indicate în anunț, precum și orice alte elemente pe care expertul le apreciază relevante în acest context. La elaborarea planului de seminar vor fi avute în vedere specificul grupului ţintă (20 de judecători/seminar cu competențe în soluționarea cauzelor în domeniul insolvenţei persoanei fizice de la nivelul judecătoriilor şi tribunalelor), scopul seminarului, durata activităţii de formare (2 zile de formare/seminar, durata unei zile de seminar fiind de 8 ore), precum şi faptul că la lucrările fiecărui seminar vor participa pe perioada celor 2 zile de activitate 2 experți naţionali;
* Copie a diplomei de studii superioare cu licenţă în ştiinţe juridice;
* Curriculum vitae (*format Europass*);
* Lista de publicații (se vor menționa titlul, editura, anul apariției, tipul lucrării, publicația, dacă este cazul);
* Oferta tehnică care constă în redactarea unui proiect de agendă și a unui plan de seminar în domeniul insolvenţei persoanei fizice care să reflecte temele de formare pentru care expertul și-a exprimat opțiunea, cu luarea în considerare a specificului grupului ţintă (20 de judecători/seminar cu competențe în soluționarea cauzelor în domeniul insolvenţei persoanei fizice de la nivelul judecătoriilor şi tribunalelor), scopului seminarului, duratei activităţii de formare (2 zile de formare/seminar, durata unei zile de seminar fiind de 8 ore), precum şi a faptului că la lucrările fiecărui seminar vor participa pe perioada celor 2 zile de activitate 2 experți naţionali – maximum 1-2 pagini;
* Alte documente justificative, după caz: certificate, adeverințe, referințe/ scrisori de recomandare, orice alte documente care pot susține afirmațiile ofertantului în sensul îndeplinirii criteriilor de selecție.

Scrisoarea de intenție va cuprinde informații detaliate cu privire la motivele pentru care candidații se consideră calificați pentru sarcinile care trebuie îndeplinite, explicații cu privire la rațiunile pentru care aceștia sunt interesați de realizarea acestor sarcini și va conține descrierea celor mai relevante abilități sau experiențe ale candidaților.

De asemenea, în cuprinsul scrisorii de intenție, fiecare expert va specifica oferta financiară pe zi solicitată pentru îndeplinirea sarcinilor care îi revin, precum și numărul maxim de zile de onorariu (maximum 2 zile de activitate/ seminar).

Comisia de evaluare își rezervă dreptul de a solicita, pe parcursul evaluării candidaților, și alte documente care atestă îndeplinirea cerințelor minime de calificare.

Nerespectarea termenului de depunere a documentelor, precum și nedepunerea tuturor documentelor solicitate conform listei indicate mai sus, atrag inadmisibilitatea candidaturii.

Vor fi avute în vedere doar candidaturile care îndeplinesc cerințele minime de ordin tehnic și a căror ofertă financiară este circumscrisă limitelor bugetare prezentate în prezentul caiet de sarcini.

**5. Oferta financiară și aranjamentele de plată**

Persoanele interesate trebuie să depună o oferta financiară în privința onorariului pe zi de seminar, pentru maximum 2 zile de activitate/ seminar, acesta având o pondere de 20% în evaluarea candidaturilor.

Onorariul poate fi în cuantum maxim de 200 CHF/zi de activitate/expert/pentru maximum 2 zile de activitate/seminar.

Pentru plata onorariului se va avea în vedere prestarea efectivă a serviciilor contractate de către expert, efectuarea plăților fiind condiționată de transmiterea următoarele documente: *cerere de plată și fișă de activitate – anexe la contract, precum și raportul detaliat de seminar.* Din onorariu vor fi reținute taxele prevăzute de reglementările legislației naționale în materie fiscală, expertul selectat fiind obligat să pună la dispoziția Consiliului Superior al Magistraturii orice document necesar în acest scop.

Experților care vor fi selectați li se vor asigura toate costurile privind cazarea și masa, precum și transportul intern (costurile aferente transportului vor fi rambursate ulterior, în limita maximă a 100 CHF dus-întors/seminar conform bugetului proiectului). Toate beneficiile de natură financiară vor fi asigurate în baza contractului care va fi încheiat între experți, pe de o parte și Consiliul Superior al Magistraturii şi Institutul Naţional al Magistraturii, pe de altă parte.

**6. Aspecte procedurale**

* **Selecția expertului**

Selecția experților se va realiza de către o comisie de evaluare, în conformitate cu cerințele menționate în acest caiet de sarcini. Criteriile de selecție constau în cerințe minime obligatorii privind calificările experților, abilitățile și experiența profesională specifică, necesare pentru îndeplinirea activității. Departajarea experților se va face pe baza unui sistem de puncte, ținând cont de documentele doveditoare depuse de către candidați.

Comisia de evaluare își rezervă dreptul de a solicita, pe parcursul evaluării candidaților, și alte documente care atestă îndeplinirea cerințelor minime de calificare.

**7. Condiții speciale**

* **Dreptul de proprietate/ folosire a rezultatelor**

Dreptul de proprietate asupra rezultatelor/ livrabilelor obținute, inclusiv dreptul de proprietate intelectuală asupra acestora aparține Consiliului Superior al Magistraturii prin contractul de colaborare încheiat între expert, CSM și INM.

* **Clauze privind neîndeplinirea sarcinilor**

În cazul neîndeplinirii integrale sau parțiale a sarcinilor care revin fiecărui expert conform prezentului caiet de sarcini, precum și a nerespectării oricăror angajamente asumate prin contractul pe care Consiliul Superior al Magistraturii îl va încheia cu aceștia, CSM și INM au dreptul să rezilieze contractul și să pretindă daune interese.

Expertul nu va fi ținut răspunzător pentru încălcarea obligațiilor asumate decât dacă a fost împiedicat de forța majoră, un caz fortuit sau alt eveniment asimilat acestora. Expertul va depune toate eforturile pentru a diminua orice daună cauzată de forța majoră, cazul fortuit sau alt eveniment asimilat acestora.

1. **Dispoziții finale și detalii de contact**

Prezentul caiet de sarcini va face parte din contractul care va fi încheiat între Consiliul Superior al Magistraturii, Institutul Național al Magistraturii și expertul selectat.

Pentru informații suplimentare și corespondență vă rugăm să vă adresați doamnei consilier Elena PĂUNESCU, Direcția Afaceri Europene, Relații Internaționale și Programe (e-mail: [epaunescu@csm1909.ro](mailto:epaunescu@csm1909.ro), telefon: 021/3116948, fax: 021/3116958).

**Anexa 1**

**Tematică orientativă**

**6 Seminarii în domeniul insolvenței persoanei fizice**

1. *Scopul şi principiile legii insolvenţei persoanei fizice.*
2. *Participanții la procedura insolvenței. Drepturi şi obligații.*
3. *Organele care aplică procedura insolvenţei: comisia de insolvenţă, administratorul, lichidatorul, instanţele judecătoreşti.*
4. *Efectele deschiderii procedurii.*
5. *Descărcarea de datorie.*
6. *Formele procedurii de insolvență pentru persoanele fizice:*

* *procedura pe bază de plan de rambursare a datoriilor;*
* *procedura prin lichidare de active;*
* *procedura simplificată.*

1. *Legea dării în plată. Perspectivă comparativă cu legea insolvenţei persoanei fizice.*
2. *Aspecte de procedură. Corelaţia cu Legea nr. 85/2014 şi Codul de Procedură Civilă.*
3. *Tipuri de acțiuni de competenţa instanțelor judecătorești în procedura insolvenței persoanei fizice.*
4. *Aspecte de drept internațional în materia insolvenței persoanei fizice*
5. *Procedurile transfrontaliere de insolvență a persoanei fizice în Uniunea Europeană.*

1. La calculul vechimii profesionale în cazul judecătorilor se va avea în vedere și perioada cuprinsă între data numirii în funcție ca judecător stagiar și data numirii în funcție ca judecător definitiv. [↑](#footnote-ref-1)
2. La calculul vechimii profesionale în cazul judecătorilor se va avea în vedere și perioada cuprinsă între data numirii în funcție ca judecător stagiar și data numirii în funcție ca judecător definitiv. [↑](#footnote-ref-2)